Cuneiform Tablet Nesr. C42
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PÚZUR-a-šur qí-bi-ma um-ma sà-ba-sí-a a-šu-mì ša i-dí-na-bi-im DUMU a-šur-GAL ša ta-áš-pu-ra-ni um-ma a-ta-ma té-er-ta-kà li-li-kam-ma a-wa-sú lá-ag-mu-ur iš-tù li-mì-im a-al-DU₁₀ 22 ša <gap> tum i-na 1 me-at ku-ta-ni 15 ku-ta-ni i-zu-az 18 ma-na AN.NA ù 1 ANŠE ṣa-lá-mu-um a-na KÙ.BABBAR-áp ḫa-ra-nim il₅-qé iš-tù ú-kà-lu u₄-mu na-ru-qí-im ší-ni-šu im-ta-al-ú a-na-kam áš-ta-al-ma um-ma a-ḫu-um eb-ru-ma 0.5 ma-na.TA 1 ku-ta-ni 6 GÍN.TA a-na AN.NA e-eṣ a-bi a-ta be-lí a-ta šu-ma i-na 0.5 ma-na.TA a-na ku-ta-ni 6 GÍN.TA a-na AN.NA šu-ta-aḫ-lu-lam tù-uš-ta-aḫ-li-il₅-šu a-wa-sú gu₅-mu-ur-ma KÙ.BABBAR li-iš-qú-lá-ku-ma a-šar ma-lá-ki-im lá-am-li-ik-ma ù té-er-ta-kà li-li-kam-ma ṭup-pá-am ša ku-nu-ki-a ki-ma 15 ku-ta-ni 18 ma-na AN.NA ù 1 ANŠE ṣa-lá-mì-im ša ì-lí-iš-tí-kál a-na i-dí-na-bi₄-im i-dí-nu-ni a-na-ku ta-am-a-ku-ni šu-ma ma-ma-an i-na <gap> a i-tù-ru-šu-ma a-na-ku ú-ša-ḫu-tù-šu-ni lu-šé-bi₄-lá-kum a-na-kam i ri-iš lu-qú-tí-kà a-za-az-ma TÚG.ḪI.A lu a bi₄-it kà-ri-im lu a ša qá-bi-a-ku-ni a-da-an